Document ID: /roh_data/filtered/fineweb-2-filterrobots_roh.jsonl.gz/39798

15 musicistas e musicists e per tuts mintgamai ina surfatscha da tschintg sin tschintg meters. Be uschia saja pussaivel da reducir il risico d’infecziuns cun il coronavirus durant las provas, ha Patrick Mathys dal BAG defendì las restricziuns avant las medias. Il problem sajan ils erosols che vegnian producids pli fitg tar il sunar instruments da flad che tar auters hobis e restian ditg en l’aria.
Erosols betg in privel
Quai vesa l’Uniun svizra da musica auter. La distanza da tschintg meters tranter mintga persuna fetschia quai nunpussaivel da sunar. Studis e tests hajan plinavant mussà che la quantitad d’erosol saja pitschna e nagin privel.
Cun la petiziun online spera l’uniun da pudair persvader il Cussegl federal d’anc ina giada reponderar las restricziuns.